USS Monitor izvučen sa dna Atlantika. 12/8/02 - 2002-08-12
U poređenju sa dizajnom Monitora svi ostali brodovi iz tog vremena su izgledali zastarjeli. Zahvaljujući rotirajućoj kupoli nije bilo n
Naše znanje o istoriji mornarice obogaćeno je ove sedmice kada su ronioci američke mornarice sa dna Atlanskog okena izvukli jedan veoma značajan predmet. Nakon odlaganja prouzrokovanih snažnim strujama i promjenljivim vjetrovima kupola USS Monitora je izvučena na površinu - 139 godina nakon potonuća broda. Bilo je potrebno pet godina da se završi akcija izvlačenja iz Atlanskog okeana. Ali kako je saopšteno iz mornarice Sjedinjenih Držaava bilo je vrijedno truda. Uz pomoć za tu svrhu specijalno napravljenu čelične hvataljke šest metara široka kupola i dva topa smještena su na postolje. Izvlačenje Monitora koji je ležao na dubini od 73 metra bilo je opasno. Ronioci su radili u smjenama a po izlasku na površinu brzo su smještani u komore za dekompresiju. U martu mjesecu 1862. godine došlo je do čuvene borbe dva oklopnjaka - broda Monitor koji je pripadao snagama Unije i konfederacijske Virginije. Devet mjeseci kasnije šesnaest članova posade Monitora izgubilo je živote kada su olujni vjetrovi i valovi potopili Monitor. U poređenju sa dizajnom Monitora svi ostali brodovi iz tog vremena su izgledali zastarjeli. Zahvaljujući rotirajućoj kupoli nije bilo neophodno da se cijeli brod okrene kako bi se oružje usmjerilo na neperijatelja. Javnosti će biti upućen poziv da, oni koji to žele, mogu posmatrati naučnike kako pažljivo čiste kupolu od štetne soli i rdže. Kupola će zajedno sa ostalim dijelovima Monitora biti izložena u Pomorskom muzeju u Newport News u saveznoj državi Virginia.